
FHIOR  UASAL  IAIN  F.  CAIMBEUL  ILE, 

AIR  DHA  BHI  >N  A  CHEANN-SU/DHE 

AIG  COINNEAMH  BHLIADHNAIL  NAN  ILEACH 

AN  TALLA  BAILE  GHLASCHU, 

Mios  Deireannach  an  Fhogharaidh,  i8j8. 

A  SHAIR  IONMHUINN  AGUS  OIRDHEARC,— 

Tha  Muinntir  Ile  a'  cur  fàilte  oirbh  an  nochd!  Agus  tha  iad 
uile  a'  guidhe  slàinte,  sonas  agus  fad  làitheàn  dhuibh  fèiu 
agus  do  bhuill  eile  'ur  teaghlaich.  'S  e  durachd  criilhe  nam 
mìltean  aig  an  tigh  agus  thairis  'ur  coinneachadh  a  ghlacadh 
'ur  làimh,  briathran  'ur  beòil  a  chluinntinn  agus  'ur  n-eudan 
faoilidh  fhaicinu.  Tha  an  gràdh  iongantach  so  a'  lionadh 
anam  gach  sean  agus  òg, — anam  na  h-aois  le'n  cuimhne  sibh  agns 
na  h-òige  nach  fhaca  sibh  ach  a  fhuair  'ur  n  ainm  agus  'ur  deadh 
chliù  o  na  seann  ràimh  Ileach.  Agus  n'am  biodh  feum  air  mar 
ann  an  àm  o  shean  cha  bhiodh  aon  a  b'  urrainn  làmh  a  thogail 
nach  leanadh  sibh  gu  blàr  is  buaidh. 

A  nis  anns  na  facail  so  ceadaichibh  dhuinn  taingealachd  lìonta 
ar  cridheachan  a  chur  an  cèill  air  son  gu'n  deachaidh  sibh  uair 
eile  a  dh'amharc  Ile,  agus  air  son  na  h-onoir  mhòir  a  chuir  sibh 
oirnn  le  tighinn  'nar  measg  air  an  fheasgar  so  mar  ar  Ceann- 
feadlma.  'Se  dùil  chinnteach  gach  aon  againn  nach  f  hada  gus 
am  faicear  sibh  a  rìs.  Tha  an  sealladh  so  dhibh  mar  ghath  soluis 
do  ar  n-anam  a'  toirt  sgeula  caoin  dhuinn  air  an  aimsir  shona  a 
dh'fhalbh.  Riamh  o'n  thachair  ann  an  cursa  an  Fhreasdail  gu'n 
d'  f  hàg  sibh  fein  agus  an  teaghlach  mòr-chridheach,  fialaidh  agus 
maiseach  d'am  buin  sibh  ar  n-eilean  dùthchais  bha  sùil  nan  Ileach 
'n  'ur  dèigh, — 'g  'ur  leantuinn  le  gaol  fìor  màthar  air  nach  tig  aon 
chuid  fannachadh  no  caochladh  a  chaoidh  Tha  dèine  a'  ghràidh 
so  a'  meudachadh  le  triall  nam  bliadhna.  Agus  gu  dearbh  's  matli 
a  dh'  fheudas  Gàidheil  Ile  uaill  a  dheanadh  àsaibh.  Thàinig  sibh  o 
shìnnsearachd  fhiachail  aig  anrobh  ant-eileanfada  mar  shealbh  agua 
anns  an  do  thuinich  iad  le  samhuil  glòir  Rìgh  nan  eilean.  Thàinig 
sibh  o  mhàthair  is  athair  a  sheas  àrd  ann  an  urram  na  rìgheachd. 
Tha  e  mar  an  ceudna  cur  gàirdeachais  oirnn  gu'm  bheil  buill  eile 
'ur  teaghlaich, — maighdeannan  àluinn  Ile, — ann  an  càird  phòsda 
ri  àrd  thriathan  agus  mhorairean  na  dùthcha,  o  thuineadh  Sir 
Coinneach  mu  Thuath  gu  Caisteal  Iarl  Ghranbhil  mu  Dheas. 
Cha'n  iad  na  daimhean  so  uile  gidheadh,  sònruichte  agus  onorach 
agus  mar  a  ta  iad  annta  fèin,  na  freumhan  o'm  bheil  ar  dèigh 
oirbhse  agus  air  'ur  teaghlach  a'  fàs;  ach  na  cliùthan  agus  na 
buadhan  agus  an  caoimhneas  àrd-chridheach  leis  am  bheil  sibh  air 
'ur    sgeadachadh.      Is   aithne    dhuinn    'ur  saothair  phearsouta 


fein  ann  an  seirbhis  an  Ard-riaghlaidh  agus  na  Banrigh'nn; 
'ur  turuis  an  tìrean  cèin,  troimh  sheachd  ranna  ruadh  an 
domhan,  maille  ris  na  leabhraichean  sgiobalta,  solusach  a  sgrìobh 
sibh  air  na  ceàrnan  ud;  agus  'ur  n-eòlas  air  feartan  na  cruinne 
a  rannsaich  sibh  cho  farsuinn.  Ach  mar  Ilich  's  mar  Ghàidheil  's 
i  'n  inbhe  àrd  air  an  d'  rainig  sibh  mar  Sgoilear  Gàilig  is  mò  meas 
leinn. 

Gheibh  thu  failte  'n  tìr  nan  Gàidheal 

'Se  do  bheatha  'n  tìr  nan  Gall ; 

Ni  gach  triath  riutsa  comunn 

Gheibh  thu  moladh  'n  Eirinn  thall. 

Ach  cha'n  ann  am  measg  uile  Ghàidheil  na  h-Alba  agus  na  h- 
Eireann  a  mhàin  a  tha  meas  agus  cliìi  agaibh.  Tha  sìol  a' 
Ghàidheil  feadh  an  t-saoghail  fharsuinn  eòlach  air  'ur  n-ainm  am 
measg  nan  Sgoilearan  Gàilig  is  feàrr — na  Manannaich  is  na 
Cimrich,  na  Gaidheil  feadh  na  Roinn-Eòrpa  agus  iadsan  a  tha 
sgapte  feadh  ùr-threabhachas  Bhreatuiun.  'S  cha'n  ann  o 
Ghàidheil  a  mhàin  a  gheibh  sibh  èisdeachd  ann  an  tagradh 
aobhar  an  dùthcha  agns  an  cànain.  Is  ann  le  mòr  mheas  agus  tainga 
tha  sinn  a'  toirt  so  fainear.  Ann  a  bhi  toirt  ar  cùisean  agus  ar 
litreachas  Gàilig  fa  chomhair  an  t-saoghail  a  bha  roimhe  so 
aineolach  orra,  agus  dh'an  robh  iad  mar  ni  nach  fhiù  agus  'nan 
gràin,  chleachd  sibhse  an  ciall,  an  tuigse  fharsuinn,  agus  an  geur 
hhreithneachadh  sin  a  tha  'g  'ar  cliùthachadh  air  a  leithid  do 
dhòigb  agus  gu'n  do  ghlac  sibh  ckas  agus  aire  na  rìgheachd  a 
thaobh  fìor  ghnè  agus  cànain  a'  Gnàidheil.  Ni  sinn,  uime  sin, 
uaill  às'ur  fòghlumGàidhealach,chomhath  agusàs  an  f hìor  spiorad 
tiasal  a  gheibh  fàilte  dhuibh  ann  an  teach  nan  triath  mar  ann  am 
bothan  nam  bochd.  'S  i  ghnè  so  a  tharruing  agus  a  tha  gleidh- 
eadh  dhuibh  cridhe  nan  Ileach,  agus  gràdh  na  Gàidhealtachd  an 
coitcheatmas.  So  an  spiorad,  mòrail,  anmadail,  dùthchasach,  a  ni 
'nr  n-ainmse  'na  "Sgeul  Gaidhealach"  do  linntibh  ri  teachd;  a 
chumas  e  am  beò-chuimhne  nan  Ileach  mar  tha  suinn  na  Fèinne 
ann  an  eachdraidh  ar  cinneil;  a  bheir  'ur  cliù  sìos  troimh  raointean 
neo-bhàsmhoireachd  eachdraidh  ar  dùthcha,  'nuair  a  bhios  mòran 
do  luchd-acraichean  na  Gàidhealtachd  air  an  adhlachadh  ann  an 
eladh  na  dìchuimhn'  's  na  fuath,  a  chionn  gu'n  d'rinn  iad  an 
dìchioll'nam  mi-chneasdachd's'nam  buirbe  air  na  Gàidheil  bhochda 
fhògradh  's  a  chaitheadh  às;  eadhon  o  Cheann  Leòdhais  gus  an 
Roinn  Ilich,  'so'n  Charbh  gu  Maol  Chinn-tìre,  bidh  sgeòil  oirbh  air 
son  'ur  n-euchdan  Gàidhealach,  'ur  sgrùdadh  's  'ur  costus  mu'n 
Ghàilig, — sgeòil  a  lìonadh  leabhar  cho  farsuinn  ri  fear  nan  reud 
dàn  agaibh  fèin,  "Leabhar  na  Feinne";  agus  bidh  mac-talla  à 
com  cnuic  na  Gàilig,  agus  gu  h-àraidh  à  creagan  aosda  Ile,  ag  aithris 
'ur  n-ainm  le  taing  air  son  gnìomh  'ur  pinn  agus  bàigh  'ur  cridhe 
a  thaobh  seann  luchd-àiteachaidh  na  h-Alba  agus  cainnt  bhinn 
bhlasda  ar  sìnnsear.  Agus  cho  fada  'sa  chluinnear  ceilearadh  nan 
eun  ann  an  coille  fhàsgaich  an  Tigh  Bhàin ;  cho  fad  'sa  mhaireas 
ràn  na  Tràigh-Mòire,  no  bhriseas  tonn  air  Tràigh-Langa;  cho  fad 
'sa  shnàmhas  a'  gheallach  os  ceann  Ghleann  Phròaig,  no  dh'  èireas 
a'  ghrian  air  leitir  chiair  na  Lanndaidh,  bidh  'ur  n-ainm  agus  'ur 
cliù  'nan  ceòl  agus  'nan  solus  dhuinne  agus  dhoibhsan  a  thig  'nar 
dèigh, — seadh,  bidh  cridhe  nan  Ileach  agaibh  mar  oighreachd 
nach  urrainn  a  bhi  air  a  ceannach  le  òr  na  cruinne. 

Ilb  gu  beath. 


